

DOBELES NOVADA PAŠVALDĪBA

**DOBELES MĀKSLAS SKOLA**

Reģ.nr. 4575902606

Brīvības iela 27, Dobele, Dobeles novads, LV-3701, tālr.63721621,

e-pasts:maksla@ilva.lv, [www.dobelesmakslasskola.lv](http://www.dobelesmakslasskola.lv)

**IEKŠĒJIE NOTEIKUMI**

Dobelē

#### 24.05.2018. Nr.13

**NOTEIKUMI PAR IZGLĪTOJAMO**

**FOTOGRAFĒŠANU UN FILMĒŠANU**

*Izdoti saskaņā ar 23.03.2000. „Fizisko personu*

*datu aizsardzības likumu”, pamatojoties uz Vispārējo*

*Datu aizsardzības regulu, kas stāsies spēkā no 25.05.2018.*

1. Noteikumi par izglītojamo fotografēšanu un filmēšanu (turpmāk – Noteikumi) nosaka fotografēšanas, audio un video ierakstu veikšanas un izmantošanas kārtību Dobeles Mākslas skolā (turpmāk – *Skola*).
2. Noteikumi ir saistoši skolas izglītojamo vecākiem un likumiskiem pārstāvjiem (turpmāk – *vecāki*) un visiem skolas darbiniekiem.
3. Skolas darbiniekiem atļauts veikt audzēkņu fotografēšanu, filmēšanu vai audioierakstus bez atsevišķas saskaņošanas ar izglītojamo vecākiem, ja tas nepieciešams sekojošos gadījumos:

3.1.   izglītības funkciju veikšanai, tai skaitā pedagoģiskā procesa un pasākumu analīzei;

3.2.  skolas audzināšanas jomas, sasniegumu un aktivitāšu popularizēšanas sakarā ilustratīvi mākslinieciskiem mērķiem – informatīvajos stendos, Skolas un novada mājas lapās, izglītības iestādes, novada oficiālajos preses izdevumos, klases kolektīvu portfolio, dokumentos (gadagrāmatās, skolotāju portfolio), tematisko materiālu noformēšanai.

1. Skolas darbiniekiem atļauts veikt fotografēšanu, filmēšanu vai audioierakstus zinātniskajiem pētījumiem, saskaņojot to ar izglītības iestādes direktoru un izglītojamo vecākiem.
2. Skolēnu vecākiem atļauts veikt izglītojamo fotografēšanu vai filmēšanu, ja tā tiek veikta personiskām vai mājas un ģimenes vajadzībām, turklāt personas dati netiek izpausti trešajām personām.
3. *Citām personām (fotokompānijām, privātajiem fotogrāfiem, žurnālistiem u. tml.) atļauts veikt izglītojamo fotografēšanu, filmēšanu vai audioierakstus tikai ar skolas direktora atļauju un rakstisku vecāku piekrišanu; klases audzinātāji informē vecākus par fotografēšanas, filmēšanas vai audioierakstu nolūku un tās veicēju.*
4. Izglītojamo fotogrāfiju izmantošana bez bērnu identificēšanas ar vārdu un uzvārdu vai citiem datiem, iestādes dokumentos, informatīvajos materiālos, Skolas un Dobeles novada mājas lapā, publiska to izmantošana iestādes telpās – uzskatāma par ilustratīvi māksliniecisku mērķi un pieļaujama bez atsevišķas saskaņošanas ar izglītojamo vecākiem.
5. Skolēnu fotogrāfiju publicēšana vai izvietošana skolas dokumentos, informatīvajos materiālos, Skolas un Dobeles novada mājas lapā  vai skolas telpās ar vārdu un uzvārdu pieļaujama ar izglītojamā vecāku piekrišanu.
6. Aizliegts fotografēt izglītojamos neestētiskās pozās, pazemojošās situācijās, neapģērbtus.
7. Skolas darbiniekiem ir atļauts ievietot skolēnu fotogrāfijas sociālajos tīklos ar vecāku atļauju ([www.facebook.lv](http://www.facebook.lv) u.c.).
8. Skolas mājas lapā ievietoto materiālu administrēšanu veic ar izglītības iestādes direktore, kura atbild par fotogrāfiju, video un audio ierakstu ievietošanas atbilstību Dobeles Mākslas skolas noteikumiem *Par izglītojamo fotografēšanu un filmēšanu*.
9. Vecākiem ir tiesības pieprasīt, lai dzēstu vai iznīcinātu publiski izvietotās fotogrāfijas, informējot par to skolas administrāciju vai klases audzinātāju.
10. Vecākiem ir tiesības vērsties pie skolas direktora, ja tiek konstatēti noteikumu *Par izglītojamo fotografēšanu un filmēšanu* pārkāpumi.

 Direktore A.Lasmane-Erdema